2003D2256 — SL — 27.12.2005 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA št. 2256/2003/ES EVROPSKEGA PARLAMENTA IN SVETA z dne 17. novembra 2003 o sprejetju večletnega programa (2003-2005) za spremljanje akcijskega načrta e-Evropa 2005, razširjanje dobrih praks in izboljšanje varnosti omrežja in informacij (MODINIS) (Besedilo velja za EGP) (UL L 336, 23.12.2003, p.1)

spremenjena z:









▼B

ODLOČBA št. 2256/2003/ES EVROPSKEGA PARLAMENTA IN SVETA

z dne 17. novembra 2003

o sprejetju večletnega programa (2003-2005) za spremljanje akcijskega načrta e-Evropa 2005, razširjanje dobrih praks in izboljšanje varnosti omrežja in informacij (MODINIS)

(Besedilo velja za EGP)







EVROPSKI PARLAMENT IN SVET EVROPSKE UNIJE STA – ob upoštevanju Pogodbe o ustanovitvi Evropske skupnosti, zlasti člena 157(3) Pogodbe, ob upoštevanju predloga Komisije ( 1 ), ob upoštevanju mnenja Ekonomsko-socialnega odbora ( 2 ), ob upoštevanju mnenja Odbora regij ( 3 ), v skladu s postopkom, določenim v členu 251 Pogodbe ( 4 ), ob upoštevanju naslednjega: (1) Evropski svet je na zasedanju v Lizboni 23. in 24. marca 2000 določil cilj, da Evropska unija postane najbolj konkurenčno in dinamično na znanju temelječe gospodarstvo na svetu, in navedel potrebo, da se za uskladitev merjenja napredka uporabi odprta metoda. (2) Evropski svet je na zasedanju v Feiri 19. in 20. junija 2000 potrdil akcijski načrt e-Evropa 2002 in posebej poudaril potrebo po pripravi dolgoročnejših perspektiv za na znanju temelječe gospodarstvo, ki spodbujajo dostop vseh državljanov do novih tehnologij, in 30. novembra 2000 je Svet za notranji trg opredelil seznam 23 kazalnikov za merjenje napredka akcijskega načrta e-Evropa 2002. (3) Komisija je dne 28. maja 2002 objavila sporočilo, naslovljeno na Evropski parlament, Svet, Ekonomsko-socialni odbor in Odbor regij z naslovom „e-Evropa 2005: Informacijska družba za vse“, in Evropski svet je na zasedanju v Sevilli 21. in 22. junija 2002 potrdil splošne cilje akcijskega načrta. (4) Komisija je dne 22. januarja 2001 objavila sporočilo, naslovljeno na Evropski parlament, Svet, Ekonomsko-socialni odbor in Odbor regij z naslovom „Oblikovanje varnejše informacijske družbe z izboljšanjem varnosti informacijskih infrastruktur in bojem proti računalniškemu kriminalu“. (5) Sklepi Evropskega sveta v Stockholmu 23. in 24. marca 2001 zahtevajo od Sveta, da skupaj s Komisijo pripravi celovito strategijo o varnosti elektronskega omrežja vključno s konkretnimi izvedbenimi ukrepi. Sporočilo „Varnost omrežij in informacij: Predlog za evropsko politiko pristopa“ z dne 6. junija 2001 je bil prvotni odziv Komisije na to zahtevo. (6) Resolucija Sveta z dne 30. maja 2001 o akcijskem načrtu e-Evropa: Varnost informacij in omrežij, Resolucija Sveta z dne 28. januarja 2002 o skupnem pristopu in posebnih ukrepih na področju varnosti omrežij in informacij ( 5 ), Resolucija Sveta z dne 18. februarja 2003 o evropskem pristopu h kulturi varnosti omrežij in informacij ( 6 ) in Resolucija Evropskega parlamenta z dne 22. oktobra 2002 o varnosti omrežij in informacij: predlog za evropsko politiko je pozval države članice, da sprožijo posebne ukrepe za krepitev varnosti elektronskih komunikacijskih omrežij in informacijskih sistemov. Evropski parlament in Svet sta nadalje pozdravila namere Komisije, da pripravi, med drugim, strategijo za stabilnejše in varnejše obratovanje internetne infrastrukture in da pripravi predlog za vzpostavitev prihodnje strukture na evropski ravni za vprašanja glede varnosti omrežij in informacij. (7) Akcijski načrt e-Evropa 2005, ki ga je v zvezi s tem potrdila Resolucija Sveta dne 18. februarja 2003, predlaga, med drugim, vzpostavitev prihodnjih struktur na evropski ravni za vprašanja glede varnosti omrežij in informacij. (8) Prehod v informacijsko družbo lahko z uvajanjem novih oblik gospodarskih, političnih in socialnih odnosov pomaga Evropski uniji, da se spopade z izzivi tega stoletja in pripomore k rasti, konkurenčnosti in odpiranju novih delovnih mest. Informacijska družba postopoma reorganizira naravo gospodarske in socialne dejavnosti in ima pomembne medsektorske učinke na dejavnost področij, ki so bila doslej neodvisna. Ukrepi, ki so potrebni za uveljavitev informacijske družbe, bi morali upoštevati ekonomsko in socialno kohezijo Skupnosti in tveganja, povezana z digitalno izključitvijo, kakor tudi učinkovito delovanje notranjega trga. Ukrepi Evropske unije in držav članic v zvezi z informacijsko družbo si prizadevajo nadalje pospešiti udeležbo prikrajšanih skupin v informacijski družbi. (9) Treba je vzpostaviti mehanizme za spremljanje in izmenjavo izkušenj, ki bodo omogočili državam članicam, da primerjajo in analizirajo uspešnost in preučijo napredek v zvezi z akcijskim načrtom e-Evropa 2005. (10) Primerjalna analiza omogoča državam članicam, da ocenijo, ali nacionalne pobude, ki so jih dale v okviru akcijskega načrta e-Evropa 2005, prinašajo rezultate, primerljive s tistimi v drugih državah članicah, kakor tudi mednarodno, in ali izkoriščajo potencial tehnologij. (11) Ukrepanje držav članic v okviru akcijskega načrta e-Evropa 2005 se lahko nadalje podpira z razširjanjem dobrih praks. Evropska dodana vrednost na področju primerjalne analize in dobrih praks obsega primerjalno vrednotenje rezultatov nadomestnih odločitev, ki se merijo s skupno metodologijo spremljanja in analize. (12) Treba je analizirati gospodarske in socialne posledice informacijske družbe, da se olajšajo razprave o politikah. To bo omogočilo državam članicam, da bolje izkoristijo gospodarski in industrijski potencial tehnološkega razvoja, zlasti na področju informacijske družbe. (13) Varnost omrežij in informacij je postala predpogoj za nadaljnji napredek k varnemu poslovnemu okolju. Kompleksna narava varnosti omrežij in informacij pomeni, da bi pri razvijanju ukrepov politike na tem področju krajevni, nacionalni in, kadar je to primerno, evropski organi morali upoštevati vrsto političnih, gospodarskih, organizacijskih in tehničnih vidikov in se zavedati decentraliziranega in globalnega značaja komunikacijskih omrežij. Načrtovana vzpostavitev prihodnje strukture na evropski ravni za vprašanja glede varnosti omrežij in informacij bi krepile sposobnost držav članic in Skupnosti, da se odzivajo na glavne probleme v zvezi z varnostjo omrežij in informacij. S pripravljalnim delom je treba začeti že leta 2003. (14) Ker zgoraj navedene dejavnosti uresničujejo cilje pospeševanja sinergij in sodelovanja med državami članicami, državami Evropskega gospodarskega prostora, državami prosilkami in državami kandidatkami kakor tudi pridruženimi državami Srednje in Vzhodne Evrope, bi Komisija lahko v prihodnje spodbujala nadaljnje vključevanje teh držav v dejavnosti programa. (15) Ta odločba za celotno trajanje programa predpisuje primarni finančni okvir v smislu točke 33 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka za organ za izvajanje proračuna med letnim proračunskim postopkom. (16) Ukrepe, potrebne za izvajanje te odločbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil ( 7 ). (17) Napredek tega programa je treba nenehno spremljati – ob upoštevanju naslednjega: SPREJELA NASLEDNJO ODLOČBO:







Člen 1

Sprejme se večletni program (2003-2005) za spremljanje akcijskega načrta e-Evropa 2005, razširjanje dobrih praks in izboljšanje varnosti omrežja in informacij (v nadaljnjem besedilu „program“).

Program ima naslednje cilje:

(a) spremljati uspešnost držav članic in znotraj njih, jo primerjati z najboljšo uspešnostjo na svetu z uporabo, kadar je to možno, uradnih statističnih podatkov;

(b) podpirati prizadevanja držav članic v okviru e-Evrope, na nacionalni, regijski in lokalni ravni, z analizo dobrih praks e-Evrope in z dodatno medsebojno povezanostjo nastajajočih mehanizmov za izmenjavo izkušenj;

(c) analizirati ekonomske in socialne posledice informacijske družbe, da se omogočijo razprave o politikah, zlasti glede industrijske konkurenčnosti in kohezije kot tudi glede socialne vključitve; zagotoviti usmerjevalni skupini e-Evropa potrebne informacije, da lahko oceni ustrezno strateško usmeritev akcijskega načrta e-Evropa 2005;

(d) pripraviti vzpostavitev prihodnje strukture na evropski ravni za vprašanja glede varnosti omrežij in informacij, kakor predvidevata Resolucija Sveta z dne 28. januarja 2002 in akcijski načrt e-Evropa 2005, z namenom izboljšati varnost omrežij in informacij.

Dejavnosti programa so ukrepi medsektorske narave, ki dopolnjujejo ukrepe Skupnosti na drugih področjih. Nobeden od ukrepov ne sme podvajati dela, ki se izvaja na teh področjih v okviru drugih programov Skupnosti. Ukrepi, sprejeti v okviru programa za primerjalne analize, dobro prakso in uskladitev politike, si prizadevajo doseči cilje akcijskega načrta e-Evropa 2005, pospešiti varnost omrežij in informacij ter širokopasovno povezavo in pospešiti e-vlado, e-poslovanje, e-zdravstvo in e-učenje.

Program prav tako zagotavlja skupen okvir za dopolnilno medsebojno vplivanje na evropski ravni različnih državnih, območnih in krajevnih ravni.

▼M2

Člen 1a

1. S programom za leto 2006 se nadaljuje spremljanje vzpostavitve in uporabe informacijskih in komunikacijskih tehnologij (IKT) v gospodarstvu in razširjanje dobrih praks, program zasleduje naslednje cilje:

(a) spremljati uspešnost držav članic in znotraj njih, jo primerjati z najboljšo uspešnostjo na svetu z uporabo, kadar je to možno, uradnih statističnih podatkov;

(b) podpirati prizadevanja držav članic pri spodbujanju uporabe IKT na nacionalni, regionalni in lokalni ravni, z analizo dobrih praks in z dopolnilno medsebojno povezanostjo razvijajočih se mehanizmov za izmenjavo izkušenj;

(c) analizirati ekonomske in socialne posledice informacijske družbe, da se omogočijo razprave o politikah, zlasti glede konkurenčnosti, gospodarske rasti in zaposlovanja kakor tudi socialne vključitve.

2. Dejavnosti programa so ukrepi med-sektorske narave, ki dopolnjujejo ukrepe Skupnosti na drugih področjih. Nobeden od ukrepov ne sme podvajati dela, ki se izvaja na teh področjih na podlagi drugih programov Skupnosti. Ukrepi, sprejeti na podlagi programa za primerjalne analize, dobre prakse in uskladitev politike si prizadevajo doseči cilje iz Sporočila Komisije z dne 2. februarja 2005 spomladanskemu Evropskemu svetu, z naslovom „Skupna prizadevanja za gospodarsko rast in nova delovna mesta – Nov začetek za lizbonsko strategijo“ s ciljem spodbujanja IKT kot nadaljevanja agende e-Evropa in zlasti spodbujanja širokopasovne povezave omrežja, e-vlado, e-poslovanje, e-zdravje in e-učenje in ciljev iz sporočila Komisije z dne 1. junija 2005, z naslovom „i2010 – evropska informacijska družba za rast in zaposlovanje“ za pospeševanje odprtega in konkurenčnega digitalnega gospodarstva.

3. Program prav tako zagotavlja skupen okvir za dopolnilno medsebojno vplivanje na evropski ravni različnih državnih, območnih in krajevnih ravni.

▼B

Člen 2

Za doseganje ciljev iz člena 1 se sprejmejo naslednje kategorije ukrepov:

(a) Ukrep 1 Spremljanje in primerjava delovanja: — zbiranje podatkov in analiza na podlagi kazalnikov primerjalne analize, kakor je opredeljeno v Resoluciji Sveta z dne 18. februarja 2003 o izvajanju akcijskega načrta e-Evropa 2005 ( 8 ), vključno z območnimi kazalniki, kadar je to primerno. Posebno pozornost je treba posvetiti podatkom v zvezi s ključnimi cilji akcijskega načrta e-Evropa 2005;

(b) Ukrep 2 Razširjanje dobrih praks: — študije za identifikacijo dobrih praks na nacionalni, regijski in lokalni ravni, ki prispevajo k uspešnemu izvajanju akcijskega načrta e-Evropa 2005, — spodbujanje ciljnih konferenc, seminarjev ali delavnic kot podpora k uresničevanju ciljev akcijskega načrta e-Evropa 2005 za pospešitev sodelovanja in izmenjave izkušenj ter dobrih praks v skupnem okviru dodatne povezanosti, kakor je opredeljeno v členu 1(b);

(c) Ukrep 3 Analiza in strateška razprava: — podpora delu socialnih in gospodarskih izvedencev z namenom, da se Komisiji in na zahtevo upravnemu odboru e-Evropa zagotovijo informacije glede analize prihodnjih politik; — podpora upravnemu odboru e-Evropa, da se zagotovi strateški pregled izvajanja akcijskega načrta e-Evropa 2005, ponudi forum za izmenjavo izkušenj in omogoči zgodnja udeležba držav kandidatk ter, kadar je to primerno, povabijo druge interesne skupine, da izrazijo svoja stališča;

(d) Ukrep 4 Izboljšanje varnosti omrežja in informacij: — priprava za vzpostavitev prihodnje strukture na evropski ravni za vprašanja glede varnosti omrežij in informacij, kakor je predvideno v Resolucijah Sveta z dne 28. januarja 2002 in 18. februarja 2003 o evropskem pristopu h kulturi varnosti omrežij in informacij ter v akcijskem načrtu e-Evropa 2005, z, med drugim, financiranjem pregledov, študij, delavnic na temo, kot so varnostni mehanizmi in njihovo medobratovanje, zanesljivost in zaščita omrežij, sodobna kriptografija, zasebnost in varnost pri brezžičnih komunikacijah.

▼M2

Člen 2a

Za doseganje ciljev iz člena 1a se sprejmejo naslednje kategorije ukrepov:

(a) Ukrep 1 Spremljanje in primerjava uspešnosti: — zbiranje podatkov in analiza na podlagi kazalnikov primerjalne analize, kakor je opredeljeno v Resoluciji Sveta z dne 18. februarja 2003 o izvajanju akcijskega načrta e-Evropa 2005, vključno z regionalnimi kazalniki, kadar je to primerno, in Uredbi (ES) št. 808/2004 Evropskega parlamenta in Sveta z dne 21. aprila 2004 o statističnih podatkih Skupnosti v zvezi z informacijsko družbo ( 9 ).

(b) Ukrep 2 Razširjanje dobrih praks: — študije za identifikacijo dobrih praks na nacionalni, regionalni in lokalni ravni, ki prispevajo k uspešni vzpostavitvi IKT v vsem gospodarstvu, — spodbujanje ciljnih konferenc, seminarjev ali delavnic, dejavnosti razširjanja informacijska dejavnost in dejavnost obveščanja za doseganje ciljev iz Sporočila Komisije z dne 2. februarja 2005 spomladanskemu Evropskemu svetu, z naslovom „Skupna prizadevanja za gospodarsko rast in nova delovna mesta – Nov začetek za lizbonsko strategijo“ s ciljem spodbujanja vzpostavitve IKT kot nadaljevanja agende e-Evropa in Sporočila Komisije z dne 1. junija 2005, z naslovom „i2010 – evropska informacijska družba za rast in zaposlovanje“, ki spodbuja odprto in konkurenčno digitalno gospodarstvo, da se spodbudi sodelovanje in izmenjava izkušenj in dobrih praks, kakor je opredeljeno v členu 1a (1)(b).

(c) Ukrep 3 Analiza in strateška razprava: — podpora delu socialnih in gospodarskih izvedencev, da se Komisiji zagotovijo informacije glede analize prihodnjih politik.

▼B

Člen 3

Komisija pri izvajanju ciljev iz člena 1 in ukrepov iz člena 2 uporabi primerna in ustrezna sredstva in zlasti:

— oddajo naročil za izvajanje nalog v zvezi s pregledi, raziskovalnimi študijami, podrobnimi študijami na določenih področjih, predstavitvenimi akcijami v omejenem obsegu, vključno z delavnicami in konferencami;

— zbiranje, objavo in razširjanje informacij ter razvoj internetnih storitev;

— odobritev podpore za sestanke izvedencev, konference, seminarje.

Člen 4

▼M2

Program zajema obdobje od 1. januarja 2003 do 31. decembra 2006.

Finančni okvir za izvajanje tega programa je 30 160 000 EUR.

▼B

Okvirna razčlenitev je dana v Prilogi.

Letno dodelitev sredstev odobri organ za izvrševanje proračuna v okviru omejitev finančne perspektive.

Člen 5

Komisija je odgovorna za izvajanje programa in njegovo uskladitev z drugimi programi Skupnosti. Komisija vsako leto na podlagi te odločbe pripravi program dela.

Komisija ukrepa po postopku iz člena 6 (2):

(a) za sprejetje programa dela, vključno z razčlenitvijo celotnega proračuna;

(b) za sprejetje ukrepov za ovrednotenje programa;

(c) za določitev meril razpisa za predloge, v skladu s cilji iz člena 1, in za ocenitev na razpise predloženih projektov, če so finančna sredstva Skupnosti v okviru ocenjenega zneska za prispevek Skupnosti enaka ali višja od 250 000 evrov.

Člen 6

1. Komisiji pomaga odbor (v nadaljnjem besedilu „Odbor“).

2. Pri sklicevanju na ta odstavek se uporabljata člena 4 in 7 Sklepa 1999/468/ES ob upoštevanju določb člena 8 Sklepa.

Rok, določen v členu 4(3) Sklepa 1999/468/ES, je tri mesece.

3. Odbor sprejme svoj poslovnik.

Člen 7

1. Da se pomoč Skupnosti uporabi učinkovito, Komisija zagotovi, da se ukrepi v skladu s to odločbo uspešno predhodno ocenijo, spremljajo in naknadno ovrednotijo.

2. Komisija med izvajanjem ukrepov in po njihovem končanju ovrednoti način izvajanja in učinek njihove izvedbe, da oceni, ali so prvotni cilji doseženi.

3. Komisija redno obvešča Odbor in upravni odbor e-Evropa o napredku izvajanja celotnega programa.

4. Komisija po končanju programa predloži Evropskemu parlamentu, Svetu in Ekonomsko-socialnemu odboru ocenjevalno poročilo o rezultatih izvajanja ukrepov iz člena 2.

Člen 8

1. V program se lahko vključijo države Evropskega gospodarskega prostora, države prosilke in države kandidatke, kakor tudi pridružene države Srednje in Vzhodne Evrope in sicer v okviru svojih ustreznih sporazumov z Evropsko skupnostjo.

2. Med izvajanjem te odločbe se spodbuja sodelovanje z državami nečlanicami in mednarodnimi organizacijami ali organi, kot je primerno.

Člen 9

Ta odločba začne veljati dan po njeni objavi v Uradnem listu Evropske unije.

Člen 10

Ta odločba je naslovljena na države članice.

▼M2









PRÍLOHA

Viacročný program pre monitorovanie akčného plánu eEurópa, rozširovanie správnej praxe a zlepšenie bezpečnosti siete a informácií (MODINIS)







Orientačné rozdelenie výdavkov na roky 2003 až 2005 Percentuálny podiel na celkovom rozpočte podľa kategórie a roku 2003 2004 2005 Spolu za 2003 – 2005 Opatrenie 1 – monitorovanie a porovnávanie plnenia 12 % 14 % 14 % 40 % Opatrenie 2 – rozširovanie správnej praxe 8 % 10 % 12 % 30 % Opatrenie 3 – analýza a strategická diskusia 2 % 3 % 3 % 8 % Opatrenie 4 – zlepšenie bezpečnosti siete a informácií 17 % 5 % 0 % 22 % Percentuálny podiel spolu 39 % 32 % 29 % 100 %







Orientačné rozdelenie výdavkov na rok 2006 Percentuálny podiel na celkovom rozpočte podľa kategórie a roku 2006 Opatrenie 1 – monitorovanie a porovnávanie plnenia 55 % Opatrenie 2 – rozširovanie správnej praxe 30 % Opatrenie 3 – analýza a strategická diskusia 15 % Opatrenie 4 – zlepšenie bezpečnosti siete a informácií 0 % Percentuálny podiel spolu 100 %